# **Δελτίο Τύπου**

Πέμπτη 8 Φεβρουαρίου 2018

**Παράκληση για Δημοσίευση**

**Το «Άλμα Ζωής» χρηματοδοτεί 2 διδακτορικές διατριβές
στον τομέα της ψυχο-ογκολογίας**

**Η μελέτη της ψυχικής – συναισθηματικής επιβάρυνσης του καρκίνου και οι τρόποι βελτίωσης της ποιότητας ζωής των ασθενών αποτελούν πεδία εξαιρετικής σημασίας**, δεδομένου ότι ένα ποσοστό των ασθενών που μπορεί να αγγίξει και το 70%, αντιμετωπίζει σοβαρές συναισθηματικές δυσκολίες και δυσκολίες προσαρμογής μετά τη διάγνωση του καρκίνου.

Για τον λόγο αυτό, **το «Άλμα Ζωής», αναγνωρίζοντας τη σημασία της έρευνας στην ψυχο-ογκολογία, με εξειδίκευση στον καρκίνο του μαστού, θα χρηματοδοτήσει για το ακαδημαϊκό έτος 2018 -2019, δύο διδακτορικές διατριβές που διεξάγονται ή που θα λάβουν έγκριση μέχρι 31/5/2018 στην Ελλάδα και αφορούν σε πρωτοποριακές μελέτες στον τομέα της ψυχο-ογκολογίας**, σε μια από τις εξής θεματικές ενότητες:

* **Η συναισθηματική επιβάρυνση (distress) των ασθενών με καρκίνο του μαστού στην Ελλάδα**
* **Οι ανάγκες των ασθενών με μεταστατικό καρκίνο του μαστού και τρόποι βελτίωσης της ποιότητας ζωής τους**

Το πρόγραμμα διενεργείται σε **Ανώτατα Εκπαιδευτικά Ιδρύματα  και ερευνητικά κέντρα στην  Ελλάδα** και θα διαρκέσει όσο διαρκέσουν οι εκπονήσεις των διδακτορικών διατριβών.

Το πρόγραμμα χρηματοδοτείται από τα καθαρά έσοδα του Συμβολικού Αγώνα Δρόμου και Περιπάτου **Greece Race for the Cure ®.**

**Προϋποθέσεις Συμμετοχής**

Δηλώσεις συμμετοχής μπορούν να υποβάλλουν οι υποψήφιοι Διδάκτορες σε Ανώτατα Εκπαιδευτικά Ιδρύματα της Ελλάδας, με πεδίο έρευνας  την ψυχο-ογκολογία.

**Προθεσμία Δηλώσεων Συμμετοχής**

Οι υποψήφιοι θα πρέπει να αποστείλουν στον Πανελλήνιο Σύλλογο Γυναικών με Καρκίνο Μαστού «Άλμα Ζωής» την αίτηση συμμετοχής με όλα τα απαραίτητα δικαιολογητικά, ηλεκτρονικά στην διεύθυνση breastca@otenet.gr, μέχρι **31/5/2018.**

**Επιτροπή Αξιολόγησης**

**Οι αιτήσεις αξιολογούνται από επταμελή επιτροπή, η οποία απαρτίζεται από εξέχοντες επιστήμονες στον τομέα της υγείας.**

1. **Κυριόπουλος Γιάννης,**
*Ομότιμος Καθηγητής Οικονομικών της Υγείας, Εθνική Σχολή Δημόσιας Υγείας*
2. **Μπουκοβίνας Ιωάννης, MD, PhD, PharmaD**
*Παθολόγος - Ογκολόγος
Επιστημονικός Υπεύθυνος Ογκολογικής Μονάδος Βιοκλινικής Θεσσαλονίκης*
3. **Γαζούλη Μαρία,**
*Αναπληρώτρια Καθηγήτρια Μοριακής Βιολογίας, Ιατρική Σχολή ΕΚΠΑ*
4. **Καρβέλη Σπυριδούλα,**
*Ψυχολόγος Υγείας, MSc, Επιστημονική Συνεργάτης της Ά Ψυχιατρικής Κλινικής, Αιγινήτειο Νοσοκομείο*
5. **Καρκανιάς Αθανάσιος,**
*Ψυχίατρος- Ψυχοθεραπευτής, Διευθυντής ΕΣΥ στο ΓΝΝΘΑ «Η ΣΩΤΗΡΙΑ»*
*Υπεύθυνος Διασυνδετικής Ψυχιατρικής και του τμήματος Ψυχοογκολογίας.*
*Πρόεδρος του κλάδου Ψυχο- ογκολογίας της Ελληνικής Ψυχιατρικής Εταιρείας [ΕΨΕ].*
*Αντιπρόεδρος του κλάδου Διασυνδετικής της ΕΨΕ*
6. **Γαβριηλίδου Κλεοπάτρα,**
*Πρόεδρος ΔΣ Πανελληνίου Συλλόγου Γυναικών με Καρκίνο Μαστού «Άλμα Ζωής»*
7. **Μήτση Χριστιάνα,**
*Ψυχολόγος, Υπεύθυνη Επιστημονικών Προγραμμάτων Πανελληνίου Συλλόγου Γυναικών με Καρκίνο Μαστού «Άλμα Ζωής»*

**Κανονισμός προγράμματος**

* **Δείτε τα απαραίτητα δικαιολογητικά και αναλυτική περιγραφή της διαδικασίας στον Κανονισμό του Προγράμματος:**  <https://www.almazois.gr/2018/01/funding-psycho-oncology-research-regulation/>
* Δείτε την Προκήρυξη του Προγράμματος «Παροχή χρηματοδότησης για τη διεξαγωγή έρευνας στον τομέα της ψυχο-ογκολογίας (με εξειδίκευση στον καρκίνο του μαστού) στην Ελλάδα»: <https://www.almazois.gr/2018/02/prokirixi-psycho-oncology-breast-cancer-research-funding/>

Για περισσότερες πληροφορίες :

Λένα Παναγιωτοπούλου, Υπεύθυνη Επικοινωνίας, lena@almazois.gr, 2104180006 (εσωτ. 15)